Jack Fairman

Jack Fairman nado o 15 de marzo de 1913 e finado o 7 de febreiro de 2002 foi un piloto de carreiras británico de Inglaterra. Participou no 13 Grandes Premios de Fórmula Un, debutando o 18 de xullo de 1953. Logrou un total de cinco puntos de campionato, todos os cales foron na tempada  de Fórmula Un.

 Resumo da carreira 
Fairman naceu en Horley e só foi un piloto de carreiras ocasional, a súa principal fonte de ingresos procedía da xestión da empresa de fabricación de ferramentas de precisión da familia. Tivo o seu primeiro contacto co automobilismo antes da segunda guerra mundial, pilotando un Alvis 12/50 en probas e eventos de subidas en 1934. Rapidamente pasou a carreiras no circuíto de Brooklands, pero comezou a guerra e pasouna no servizo activo no Tank Corps.

Logo da guerra, a pilotaxe tenaz e fiable de Fairman proporcionáronlle moitos éxitos nas carreiras de automóbiles deportivos, particularmente en eventos de resistencia. Pilotou en varios equipos de alto rango durante este tempo, como Bristol, Jaguar, Ecurie Ecosse, e Aston Martin. Foi con Aston que Fairman logrou os seus éxitos máis significativos, en asociación con Stirling Moss nos 1.000 km de Nürburgring de 1959 e o Tourist Trophy en Goodwood. Tamén fixo un breve debut na Fórmula 1 no Gran Premio do Reino Unido de 1953, pilotando un HWM 53 co que se retirou.

A súa experiencia en enxeñería e pilotaxe fiable convertérono nunha opción obvia para que os construtores o contratasen cando necesitaban un piloto de probas. A súa contribución máis importante neste papel foi durante o desenvolvemento do Connaught de Fórmula 2 e posteriormente nos coches de Fórmula Un. Entre os compromisos cos coches deportivos e a súa propia fábrica, Fairman conseguiu participar de forma ocasional na Fórmula Un, normalmente no Gran Premio do Reino Unido ou no Gran Premio de Italia. Cun Connaught Type B logrou ountuar en dúas carreiras durante a tempada de  de Fórmula Un, os seus únicos puntos nunha longa carreira na Fórmula Un, terminando décimo no Campionato do Mundo ese ano.

Trala adquisición por Bernie Ecclestone dos restos do equipo Connaught en 1958 continuou coa súa esporádica carreira na Fórmula 1 nunha gran variedade de coches. A súa única participación notable nos anos seguintes foi cando se converteu ao mesmo tempo no último home en comezar un Gran Premio cun coche con motor dianteiro e o primeiro en pilotar un coche con catro rodas motrices no Gran Premio do Reino Unido de 1961. O coche en cuestión foi o experimental Ferguson P99, deseñado por Ferguson Research Ltd. e correndo para o equipo Rob Walker Racing Team. Desafortunadamente para Fairman, o seu compañeiro de equipo RWR Stirling Moss sufriu un fallo nos freos no seu Lotus 18 e colleu a máquina 4WD de Fairman. Moss foi posteriormente descualificado por recibir un empurrón, tamén acabou coa carreira de Fairman. A última carreira de Fórmula 1 de Fairman foi na carreira fora do campionato en 1963 no Gran Premio Imola, pilotando un Porsche para o equipo Ecurie Maarsbergen.

Fairman morreu, con 88 anos, en Rugby, Warwickshire. A cadea de pubs "Wetherspoons" abriu un pub chamado The Jack Fairman no seu berce en Horley. Inaugurado o 12 de febreiro de 2007, ocupa os edificios en Victoria Road que inicialmente albergaban o garaxe de Fairman e ten fotografías da súa andaina ao redor das paredes. O edificio de venda de automóbiles de Fairman, que estaba adxacente, agora está ocupado por un supermercado.

 Resultados completos na Fórmula Un 
(Chave) As carreiras en letra grosa indican pole position; as carreiras en cursiva indican volta rápida.

 Ano Equipo Chasis Motor 1 2 3 4 5 6 7 8 9 10 11 Pos. Puntos  HW Motors HWM 53 Alta ARX 500 NED BEL FRA GBRRet ALE SUI NC 0 Connaught Engineering Connaught Type A Lea Francis ITANC  Connaught Engineering Connaught Type B Alta ARX MON 500 BEL NED GBRNTS ITA NC 0  Connaught Engineering Connaught Type B Alta ARX MON 500 BEL FRA GBR4 ALE ITA5 10º 5  Owen Racing Organisation BRM P25 BRM ARX MON 500 FRA GBRRet ALE PES ITA NC 0  BC Ecclestone Connaught Type B Alta ARX MON NED 500 BEL FRA GBRRet ALE POR ITA NC 0 Cooper Car Company Cooper T45 Coventry Climax MAR8  High Efficiency Motors Cooper T45 Coventry Climax MON 500 NED FRA GBRRet ALE POR NC 0 Cooper T45 Maserati     ITARet USA  CT Atkins Cooper T51 Coventry Climax ARX MON 500 NED BEL FRA GBRRet POR ITA USA NC 0  Rob Walker Racing Ferguson P99 Coventry Climax MON NED BEL FRA GBRDSC ALE NC 0 Fred Tuck Cars Cooper T45 Coventry Climax ITARet USA

Notas

Véxase tamén

Ligazóns externas
Career synopsis at Autocourse Grand Prix Archive
Career synopsis at gpracing.net

Categoría:Nados en 1913
Categoría:Finados en 2002
Categoría:Pilotos de Fórmula 1 de Inglaterra
Categoría:Pilotos de Fórmula 1 de Hersham and Walton Motors
Categoría:Pilotos de Fórmula 1 de Connaught
Categoría:Pilotos de Fórmula 1 de British Racing Motors
Categoría:Pilotos de Fórmula 1 de Cooper
Categoría:Pilotos de Fórmula 1 de Rob Walker Racing Team
Categoría:Pilotos das 24 Horas de Le Mans